Ir-Regolament tal-Kummissjoni (KE) Nru 223/2004
tad-9 ta’ Frar 2004
li jżid ma’ l-Anness tar-Regolament (KE) Nru 2301/97 dwar id-dħul ta’ ċerti ismijiet fir-Reġistru ta’ ċertifikati ta’ karattru speċifiku kif hemm provdut dwar dan fir-Regolament tal-Kunsill (KEE) 2082/92 dwar ċertifikati ta’ karattru speċifiku għal prodotti agrikoli u oġġetti ta’ l-ikel (Hushållsost)
IL-KUMMISSJONI TAL-KOMUNITAJIET EWROPEJ
Wara li kunsidrat it-Trattat li jistabbilixxi l-Komunitajiet Ewropej,
Wara li kunsidrat ir-Regolament tal-Kunsill (KEE) Nru 2082/92 ta’ l-14 ta’ Lulju 1992 dwar iċ-ċertifikati ta’ karattru speċifiku għall-prodotti agrikoli u l-oġġetti ta’ l-ikel [1],u b’mod partikolari l-Artikolu 9(1)tiegħu,
Billi:
(1) Skond l-Artikolu 7 tar-Regolament (KEE) Nru 2082/92, l-Isvezja bagħtet applikazzjoni lill-Kummissjoni sabiex l-"Hushållsost" jiddaħħal fir-Reġistru taċ-ċertifikati ta’ karattru speċifiku.
(2) Id-deskrizzjoni "specjalità tradizzjonali garantita" tista’ tintuża biss għal ismijiet mdaħħla f’dak ir-reġistru.
(3) Ma ntbagħtet l-ebda oġġezzjoni lill-Kummissjoni skond l-Artikolu 8 ta’ dak ir-Regolament wara li gie pubblikat fil-Ġurnal Uffiċjali ta’ l-Unjoni Ewropea [2] l-isem li jidher fl-Anness għal dan.
(4) Bħala konsegwenza, l-isem imniżżel fl-Anness għandu jiddaħħal fir-Reġistru taċ-ċertifikati ta’ karattru speċifiku u, permezz ta’ dak, protett bħala speċjalita garantita fi ħdan il-Komunità’ skond l-Artikolu 13(1) tar-Regolament (KEE) Nru 2082/92.
(5) L-Anness għal dan jiżdied ma’ l-Anness tar-Regolament tal-Kummissjoni (KE) Nru 2301/97 [3],
ADOTTAT DAN IR-REGOLAMENT:
Artikolu 1
L-isem fl-Anness għal dan huwa hawnhekk miżjud ma’ l-Anness tar-Regolament (KE) Nru 2301/97 u mdaħħal fir-Reġistru taċ-ċertifikati ta’ karattru speċifiku skond l-Artikolu 9(1) tar-Regolament (KEE) Nru 2082/92.
Il-protezzjoni mogħtija bl-Artikolu 13(2) ta’ dak ir-Regolament ma tapplikax.
Artikolu 2
Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu fil-Ġurnal Uffiċjali ta’ l-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fid-9 ta’ Frar 2004.